คือ ผมใช้ชีวิตได้แบบปกติดีสุดๆเลยครับ แต่กำลังจะไปผ่าฟันคุด แล้วตื่นเต้น + ออกกำลังกายก่อนมา ทำให้ความดัน กับ การเต้นหัวใจสูง พอไปนั่งพักก็ยังสูงอยู่ ละฟันบอกว่าร่างกายผมตรงตามข้อบ่งชี้มาร์แฟนซินโดรมเกือบทุกอัน ลองไปอ่านๆดูแล้ว ยังไม่เข้าใจเลยครับ มันจะส่งผลในการใช้ชีวิตกับผมมากมั้ย
สวัสดีค่ะโรค Marfan Syndrome (มาร์แฟนซินโดรม) เป็นโรคที่เป็นความผิดปกติทางพันธุกรรมที่ส่งผลกระทบต่อเนื้อเยื่อเกี่ยวพันซึ่งมีหน้าที่ค้ำจุนโครงสร้างของร่างกายและจำเป็นต่อการเจริญเติบโตอาการของโรคจะส่งผลที่กระดูก หัวใจ ตา และหลอดเลือด ผู้ป่วยส่วนใหญ่จะมีรูปร่างสูง ผอม มีแขน ขา นิ้วมือ นิ้วเท้ายาวผิดปกติ และมีภาวะแทรกซ้อนที่ส่งผลต่ออวัยวะต่าง ๆ ซึ่งอาจรุนแรงและเป็นอันตรายถึงชีวิตได้เช่นลิ้นหัวใจผิดปกติ หรืออาจมีแก้วตาเคลื่อนหรือสายตาสั้นลงอย่างมาก และอาจเสี่ยงเกิดโรคต้อกระจกและต้อหินมากกว่าคนทั่วไปแต่ส่วนใหญ่แล้ว โรคไม่ได้มีอันตรายจนถึงแก่ชีวิต และคนที่เป็นโรคนี้ก็สามารถมีชีวิตได้ใกล้เคียงคนปกติ เพียงแต่ต้องติดตามอาการกับแพทย์เฉพาะทางต่อเนื่อง เพื่อตรวจสุขภาพสม่ำเสมอและตรวจหาภาวะแทรกซ้อนต่างๆของโรค ถ้ามีก็จะได้รีบรักษา แนะนำการไปพบแพทย์เพื่อตรวจยืนยันการวินิจฉัยและเข้ารับการรักษาอย่างเหมาะสมต่อไปอ่านเพิ่มเติม